rejauldu/bengali-wikipedia huggingface dataset:
বিভিন্ন সরকারি ভাষায় ভারতীয় প্রজাতন্ত্রের বিভিন্ন নাম বর্তমান, যা দেশের ভাষাগত বৈচিত্র্যকে তুলে ধরে। সংবিধানের অনুচ্ছেদ ৩৪৩ অনুযায়ী দেবনাগরী লিপিতে লিখিত হিন্দি ভাষা ভারতের কেন্দ্রীয় সরকারের সরকারি ভাষা এবং এই দেশের কোনো জাতীয় ভাষা নেই। সরকারি ভাষা আইন, ১৯৬৩-এর অনুচ্ছেদ ৩ অনুযায়ী ইংরেজি ভাষা হিন্দি ভাষার সঙ্গে অতিরিক্তরূপে ব্যবহৃত হয়। ভারতের সংবিধানের অষ্টম তফসিল ২২টি ভাষা তালিকাভুক্ত করে, যা "তফসিলি ভাষা" নামে পরিচিত এবং এদের স্বীকৃতি, মর্যাদা ও সরকারিভাবে উৎসাহ দেওয়া হয়।Languages Included in the Eighth Schedule of the Indian Constitution   ইংরেজি ও হিন্দি  ভাষা  সংক্ষিপ্ত নাম  সম্পূর্ণ নাম  ইংরেজি  লাতিন লিপিতে   বাংলা লিপিতে ধ্বনিগত বানান ইন্ডীঅ্য রিপ্যব্‌লিক অভ়্ ইন্ডীঅ্য হিন্দি দেবনাগরী লিপিতে    বাংলা লিপিতে লিপ্যন্তর ভারত  ভারত গণরাজ্য বাংলা লিপিতে ধ্বনিগত বানান ভার‍্যত্ ভার‍্যত্ গ্যণ্‌রাজ্‌য়্অ্য  তফসিলি ভাষা  ভাষা লিপি সংক্ষিপ্ত নাম সম্পূর্ণ নাম বিবরণ মূল লিপিতে লিপ্যন্তর ধ্বনিগত বানান মূল লিপিতে  লিপ্যন্তর ধ্বনিগত বানান অসমীয়া  বাংলা–অসমীয়া   ভারত ভারট্  ভারত গণরাজ্য ভারট্ গনরাইজ়্জ়্অ   বাংলা  বাংলা–অসমীয়া   ভারত ভারোৎ  ভারতীয় প্রজাতন্ত্র ভারোতিও প্রোজাতন্ত্রো   বোড়ো  দেবনাগরী  ভারত ভারট্   ভারত গণরাজ্য ভারট্ গনরাজ্‌য়্অ ডোগরি  দেবনাগরী  ভারত ভার‍্যত্  ভারত গণরাজ্য ভারৎ গন্রাজ্‌য়্অ  গুজরাতি  গুজরাতি  ভারত ভার‍্যত্  ভারতীয় গণতংত্র ভার্তীয়্অ গণ্‌তন্ত্র্অ হিন্দি  দেবনাগরী  ভারত ভার‍্যত্  ভারত গণরাজ্য ভার‍্যত্ গ্যণ্‌রাজ্‌য়্অ্য কন্নড়  কন্নড়   ভারত ভারত্অ  ভারত গণরাজ্য ভারত্অ গণরাজ্‌য়্অ কাশ্মীরি  ফার্সি  হিন্দোস্তান্  জোম্‌হূরিয়া হিন্দোস্তান্ এছাড়া দেবনাগরী ও শারদা লিপিতে কাশ্মীরি ভাষা প্রচলিত কিন্তু ভারতে এদের কোনো সরকারি স্বীকৃতি নেই। কোঙ্কণী  দেবনাগরী  ভারত ভারৎ  ভারত গণরাজ্য ভারৎ গণ্রাজ্‌য়্অ মৈথিলী  দেবনাগরী  ভারত ভারত্অ  ভারত গণরাজ্য ভারত্অ গণরাজ্‌য়্অ মালয়ালম  মালয়ালম  ভারতং  ভারতম্  ভারতমহারাজ্যং ভারতমহারাজ্‌য়ম্ মারাঠি  দেবনাগরী  ভারত ভারৎ  ভারতীয় প্রজাসত্তাক ভারতিয়্ প্রজাসত্তাক্ মৈতৈ মণিপুরী  বাংলা–অসমীয়া   ভারত ভারট্  ভারত গণরাজ্য ভারট্ গনরাজ্‌য়্অ  মৈতৈ  ইন্ডিয়া    ভারট্  নেপালি  দেবনাগরী    ভারত  ভারৎ  গণতন্ত্র ভারত গণতন্ত্র্অ ভারৎ ওড়িয়া  ওড়িয়া লিপি   ভারত ভারত্অ   ভারত গণরাজ্য ভারত্অ গণরাজ্‌য়্অ পাঞ্জাবি  গুরুমুখী   ভারত ভারৎ  ভারত গণরাজ ভার‍্যত্ গ্যণ্‌রাজ্ পাকিস্তানে পাঞ্জাবি ভাষার জন্য শাহমুখী লিপি প্রচলিত কিন্তু ভারতে এর কোনো সরকারি স্বীকৃতি নেই। সংস্কৃত  দেবনাগরী  ভারতম্ ভারতম্  ভারতগণরাজ্যম্ ভারতগণরাজ্‌য়ম্  ভারতমহারাজ্যম্ ভারতমহারাজ্‌য়ম্ সাঁওতালি  অলচিকি   সিঞৎ     সিঞৎ রেনাগ্ আপ্নাৎ দেবনাগরী    ভারোত ভারোৎ  সিন্ধি  দেবনাগরী  কোনো রাজ্য বা কেন্দ্রশাসিত অঞ্চলের সরকারি ভাষা নয়। ফার্সি  তামিল  তামিল  ইন্তিয়া ইন্দিয়া  ইন্তিয়ক্ কুটিয়রচু ইন্দিয়ক্ কুডিয়রজু তেলুগু  তেলুগু  ভারতদেশং ভারতদেশম্   ভারত গণতন্ত্র রাজ্যমু ভারত্অ গণতন্ত্র্অ রাজ্য়মু উর্দু  উর্দু   পাদটীকা:       আরও দেখুন  ভারতের নামসমূহ  ইন্ডিয়া (দ্ব্যর্থতা নিরসন)  ভারত (দ্ব্যর্থতা নিরসন)   তথ্যসূত্র   * বিষয়শ্রেণী:ভারত সম্পর্কিত তালিকা
হরিভূষণ (১৯৬৯ - ২১ জুন ২০২১) ওরফে ইয়াপা নারায়ণ ছিলেন ভারতের নিষিদ্ধ ঘোষিত রাজনৈতিক দল সিপিআই (মাওবাদী)-এর কেন্দ্রীয় কমিটির সদস্য।  কর্মজীবন হরিভূষণ তেলেঙ্গানার মাহাবুবাবাদ জেলার গঙ্গারাম মন্ডলের মাদাগুদেম গ্রামের কোয়া উপজাতির সদস্য ছিলেন। তিনি তেলেঙ্গানার সিপিআই (মাওবাদী) রাজ্য সম্পাদক হন। নার্সামপেটে ইন্টারমিডিয়েট পড়ার সময় তিনি ১৯৯৫ সালে পিপলস ওয়ার গ্রুপে যোগ দেন। হরিভূষণ তিন দশকেরও বেশি সময় ধরে আন্ডারগ্রাউন্ডে ছিলেন এবং ভারতের নিরাপত্তা বাহিনীর বিরুদ্ধে বহুবার অভিযান পরিচালনা করেন। তিনি ভারতের কমিউনিস্ট পার্টি (মাওবাদী) এর কেন্দ্রীয় কমিটির সদস্য নিযুক্ত হন।  তিনি ২১ জুন ২০২১-এ ছত্তিশগড়ের বস্তার বনে কোভিড-১৯ আক্রান্ত হয়ে মারা যান। হরিভূষণ মৃত্যুর সময় তাঁকে ধরিয়ে দেবার পুরষ্কারস্বরূপ ৪০ লক্ষ টাকা বরাদ্দ বহন করেছিলেন।  তথ্যসূত্র  বিষয়শ্রেণী:১৯৬৯-এ জন্ম বিষয়শ্রেণী:২০২১-এ মৃত্যু বিষয়শ্রেণী:ভারতের কমিউনিস্ট পার্টির (মাওবাদী) রাজনীতিবিদ বিষয়শ্রেণী:সংশোধনবাদ বিরোধী বিষয়শ্রেণী:ভারতীয় গেরিলা বিষয়শ্রেণী:নকশালপন্থী-মাওবাদী বিদ্রোহ বিষয়শ্রেণী:তেলেঙ্গানার ব্যক্তি বিষয়শ্রেণী:ভারতে কোভিড-১৯ বৈশ্বিক মহামারিতে মৃত্যু বিষয়শ্রেণী:২০শ শতাব্দীতে জন্ম
۞ قُلْ يَـٰعِبَادِىَ ٱلَّذِينَ أَسْرَفُوا۟ عَلَىٰٓ أَنفُسِهِمْ لَا تَقْنَطُوا۟ مِن رَّحْمَةِ ٱللَّهِ ۚ إِنَّ ٱللَّهَ يَغْفِرُ ٱلذُّنُوبَ جَمِيعًا ۚ إِنَّهُۥ هُوَ ٱلْغَفُورُ ٱلرَّحِيمُ  [সূরা আজ-জুমার ৩৯:৫৩]  বাংলা অনুবাদ:    হে আমার বান্দাগণ! যারা নিজেদের উপর অত্যাচার করেছ, তোমরা আল্লাহর রহমত থেকে নিরাশ হয়ো না। নিশ্চয়ই আল্লাহ সকল গুনাহ ক্ষমা করেন। তিনি অত্যন্ত ক্ষমাশীল, পরম দয়ালু।
জামিয়া আরাবিয়া মুহিউল ইসলাম (নওয়াপাড়া পীরবাড়ী মাদ্রাসা নামেও পরিচিত) যশোর জেলার অভয়নগর উপজেলার নওয়াপাড়ায় অবস্থিত একটি কওমি মাদ্রাসা। নওয়াড়াস্থ খানকায়ে মুহাম্মাদিয়ার পীর মুহাম্মদ আলী শাহ ইরানীর পুত্র পীর খাজা আবদুল মজিদ শাহ ১৯৩০ সালে এ মাদ্রাসাটি প্রতিষ্ঠা করেন। ১৯৫৪ সালে এখানে দাওরায়ে হাদিস (মাস্টার্স) চালু করা হয়। প্রতিষ্ঠার পর থেকে ১৯৭০ পর্যন্ত মাদ্রাসা পরিচালনার দায়িত্ব পালন করেন খাজা সাঈদ শাহ। ১৯৭২ থেকে ১৯৭৫ পর্যন্ত কাজী আনিসুজ্জামান এবং তৃতীয় মুহতামিম হিসেবে ১৯৭৬ থেকে ১৯৮৫ পর্যন্ত দায়িত্ব পালন করেন মাদ্রাসার প্রতিষ্ঠাতা খাজা আবদুল মজিদ শাহ। ১৯৮৫ থেকে অদ্যাবধি মুহতামিম হিসেবে দায়িত্ব পালন করছেন খাজা রফিকুজ্জামান শাহ। ২০১৩ সালে এ মাদ্রাসার মোট ছাত্র সংখ্যা ৬৫০। বর্তমানে ফিকহ বিভাগের প্রধান মুফতি হিসেবে দায়িত্ব পালন করছেন তৈয়বুর রহমান। মাদ্রাসাটি একটি গুরুত্বপূর্ণ ফতুয়া কেন্দ্র হিসেবেও বিবেচিত হয়ে আসছে।   আরও দেখুন   দেওবন্দি  কওমি মাদ্রাসা  দারুল উলুম দেওবন্দ  আল জামিয়া আল ইসলামিয়া পটিয়া  বাংলাদেশের কওমি মাদ্রাসার তালিকা  তথ্যসূত্র   বিষয়শ্রেণী:১৯৩০-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯৩০-এ ব্রিটিশ ভারতে প্রতিষ্ঠিত বিষয়শ্রেণী:যশোর জেলার কওমি মাদ্রাসা
মৌরিতানিয়া জাতীয় ফুটবল দল () হচ্ছে আন্তর্জাতিক ফুটবলে মৌরিতানিয়ার প্রতিনিধিত্বকারী পুরুষদের জাতীয় দল, যার সকল কার্যক্রম মৌরিতানিয়ার ফুটবলের সর্বোচ্চ নিয়ন্ত্রক সংস্থা মৌরিতানিয়া ফুটবল ফেডারেশন দ্বারা নিয়ন্ত্রিত হয়। এই দলটি ১৯৭০ সাল হতে ফুটবলের সর্বোচ্চ সংস্থা ফিফার এবং ১৯৭৬ সাল হতে তাদের আঞ্চলিক সংস্থা আফ্রিকান ফুটবল কনফেডারেশনের সদস্য হিসেবে রয়েছে।CAF and FIFA, 50 years of African football - the DVD, 2009 ১৯৬১ সালের ২৫শে ডিসেম্বর তারিখে, মৌরিতানিয়া প্রথমবারের মতো আন্তর্জাতিক খেলায় অংশগ্রহণ করেছে; কোত দিভোয়ারের আবিজানে অনুষ্ঠিত উক্ত ম্যাচে মৌরিতানিয়া মালাগাসি প্রজাতন্ত্রের কাছে ৫–১ গোলের ব্যবধানে পরাজিত হয়েছে।  ২০,০০০ ধারণক্ষমতাবিশিষ্ট নুওয়াকশুত অলিম্পিক স্টেডিয়ামে চিঙ্গুয়েত্তির সিংহ নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় মৌরিতানিয়ার রাজধানী নুওয়াকশুতে অবস্থিত। বর্তমানে এই দলের ম্যানেজারের দায়িত্ব পালন করছেন কোরঁত্যাঁ মারত্যাঁ এবং অধিনায়কের দায়িত্ব পালন করছেন মুলুদিয়া উজদার রক্ষণভাগের খেলোয়াড় আব্দুল বা।  মৌরিতানিয়া এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, আফ্রিকা কাপ অফ নেশন্সে মৌরিতানিয়া এপর্যন্ত মাত্র ১ বার অংশগ্রহণ করেছে, যেখানে তারা শুধুমাত্র গ্রুপ পর্বে অংশগ্রহণ করতে সক্ষম হয়েছিল।  বিসাম, ইসমাইল দিয়াকিতে, আব্দু লতিক গেয়ে, আব্দুল বা এবং মুক্তার সিদি আল হাসিনের মতো খেলোয়াড়গণ মৌরিতানিয়ার জার্সি গায়ে মাঠ কাঁপিয়েছেন।  র‌্যাঙ্কিং ফিফা বিশ্ব র‌্যাঙ্কিংয়ে, ২০১৭ সালের জুলাই মাসে প্রকাশিত র‌্যাঙ্কিংয়ে মৌরিতানিয়া তাদের ইতিহাসে সর্বোচ্চ অবস্থান (৮১তম) অর্জন করে এবং ২০১২ সালের নভেম্বর মাসে প্রকাশিত র‌্যাঙ্কিংয়ে তারা ২০৬তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে মৌরিতানিয়ার সর্বোচ্চ অবস্থান হচ্ছে ১১৬তম (যা তারা ২০১৯ সালে অর্জন করেছিল) এবং সর্বনিম্ন অবস্থান হচ্ছে ১৮২। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:  ফিফা বিশ্ব র‌্যাঙ্কিং  বিশ্ব ফুটবল এলো রেটিং  প্রতিযোগিতামূলক তথ্য ফিফা বিশ্বকাপ  ফিফা বিশ্বকাপ   বাছাইপর্ব সাল  পর্ব  অবস্থান  ম্যাচ  জয়    হার      ম্যাচ  জয়    হার      ১৯৩০  ফ্রান্সের অংশ ছিল  ফ্রান্সের অংশ ছিল   ১৯৩৪   ১৯৩৮   ১৯৫০   ১৯৫৪   ১৯৫৮   ১৯৬২  অংশগ্রহণ করেনি  অংশগ্রহণ করেনি   ১৯৬৬   ১৯৭০   ১৯৭৪   ১৯৭৮  উত্তীর্ণ হয়নি  ২  ০  ১  ১  ১  ৩  ১৯৮২  অংশগ্রহণ করেনি  অংশগ্রহণ করেনি   ১৯৮৬   ১৯৯০   ১৯৯৪   ১৯৯৮  উত্তীর্ণ হয়নি  ২  ০  ১  ১  ০  ২   ২০০২  ২  ০  ০  ২  ১  ৫  ২০০৬  ২  ১  ০  ১  ২  ৪  ২০১০  ৪  ০  ০  ৪  ২  ১২  ২০১৪  অংশগ্রহণ করেনি  অংশগ্রহণ করেনি  ২০১৮  উত্তীর্ণ হয়নি  ৪  ১  ১  ২  ৭  ৫   ২০২২  অনির্ধারিত  অনির্ধারিত মোট   ০/২১   ১৬  ২  ৩  ১১  ১৩  ৩১  তথ্যসূত্র  বহিঃসংযোগ      ফিফা-এ মৌরিতানিয়া জাতীয় ফুটবল দল    ক্যাফ-এ মৌরিতানিয়া জাতীয় ফুটবল দল   বিষয়শ্রেণী:মৌরিতানিয়া জাতীয় ফুটবল দল বিষয়শ্রেণী:আফ্রিকার জাতীয় ফুটবল দল
মিস ইউনিভার্স ১৯৫২ ছিল মিস ইউনিভার্স প্রতিযোগিতার ১ম আসর, যা ২৮ জুন ১৯৫২ সালে মার্কিন যুক্তরাষ্ট্রের ক্যালিফোর্নিয়ার লং বিচ শহরের লং বিচ মিউনিসিপাল অডিটোরিয়ামে অনুষ্ঠিত হয়। প্রথম মিস ইউএসএ প্রতিযোগিতার পরের দিন একই ভেন্যুতে এই প্রতিযোগিতা অনুষ্ঠিত হয়। ৩০ জন প্রতিযোগী মুকুটের জন্য প্রতিদ্বন্দ্বিতা করে। প্রতিযোগিতার প্রথম বিজয়ী ছিলেন ফিনল্যান্ডের ১৭ বছর বয়সী আরমি কুসেলা, যাকে অভিনেত্রী পাইপার লরি মুকুট পরান।    তথ্যসূত্র   বিষয়শ্রেণী:মিস ইউনিভার্স বিষয়শ্রেণী:মার্কিন যুক্তরাষ্ট্রের সুন্দরী প্রতিযোগিতা
thumb|তাইশইন মন্দিরে বাম থেকে বেনজাইতেন, বিনায়কাতেন ও বিশামনতেন। thumb|right|তাইশ-কাঙ্গিতেন (প্রা. ১৮৩২–৫২), শিল্পী: ফিলিপ ফ্রাঞ্জ ভন সিবোল্ড। কাঙ্গিতেনকে বর্ণা করা হয়েছে একজন দ্বিবাহু দেবতা হিসেবে যার এক হাতে ত্রিশূল অন্য হাতে মূলা।  বিনায়ক-তেন বা বিনায়কাতেন(毘那夜迦天), গণপতি, কাঙ্গিতেন, কাঙ্কিতেন, শতেন, তাইশতেন, তাইশ-কাঙ্গিতেন, তেনশন, কাঙ্গি-চিজাইতেন, শতেন-সামা, ভিনায়কাতেন বা জবিতেন জাপানী বৌদ্ধ ধর্মের শিঙ্গন ও তেন্দাই শাখার একজন তেন বা দেবতা। (originally published in 1996, translated by Rothe, Kathe) তিনি হিন্দু ধর্মের দেবতা গণেশের জাপানী রূপ বলে গণ্য করা হয়। কোনো কোনো পণ্ডিতের মতে তিনি বোধিসত্ত্ব অবলোকিতেশ্বরের রূপ।  বিনায়কাতেনকে বৌদ্ধ ধর্মের তান্ত্রিক শাখাসমূহের সাথে যুক্ত করা হয়।   যদিও তাকে হিন্দু গণেশের মতো হাতীর মাথাযুক্ত পুরুষ হিসাবে দেখানো হয়, তবে অধিকতর জনপ্রিয় রূপ হল পুরুষ ও মহিলার "দ্বৈত (শরীরযুক্ত) কাঙ্গিতেন"।  thumb|শতেন। বুসুজজুই, "বৌদ্ধধর্মের সংগৃহীত চিত্রাবলী (Collected Illustrations of Buddhist Images)"। প্রকাশিত ১৬৯০ (গেনরকু বর্ষ)।  নাম বিনায়কাতেনের বিভিন্ন নাম আছে, যেমন, বিনায়কাতেন ~ হিন্দু বিনায়ক, গনবচি ~ হিন্দু গণপতি, গনব ~ গণেশ। গণেশের মত বিনায়কাতেনও বাধা-বিঘ্ন দূর করেন। তিনি শুভ, ভাল ভাগ্যর দেবতা।Krishan page 164 তান্ত্রিক বৌদ্ধত্বে জনপ্রিয় বিনায়কাতেন সুখ - সমৃদ্ধির দাতা। তার দ্বৈত রূপকে জাপানী ভাষায় শশিন কাঙ্গিতেন বা শশিন বিনায়ক বলা হয়, চীনা ভাষায় কুয়ান শিKrishan p. 168, ও সংস্কৃত ভাষায় নন্দিকেশ্বর।.Buhnemann, Gudrun (2006). "Erotic forms of Ganesa in Hindu and Buddhist iconography". In Koskikallo, Petteri; Parpola, Asko. Papers of the th World Sanskrit Conference held in Helsinki, Finland, 13- July, 2003. Script and Image: Papers on Art and Epigraphy. 11.1. Motilal Banarsidass Publishers. pp. 19–20. ISBN 81-208-2944-1  পরবর্তী বিনায়কাতেন দুষ্ট প্রকৃতির, দ্বন্দ্ব ইত্যাদির সৃষ্টি করেন, এবং মানুষকে বিঘ্ন করতে প্রেরিত করেন।Krishan p. 168 তথ্যসূত্র  বিষয়শ্রেণী:বৌদ্ধধর্ম বিষয়শ্রেণী:গণেশ বিষয়শ্রেণী:বৌদ্ধ দেবতা বিষয়শ্রেণী:বৌদ্ধধর্ম ও যৌনতা
রিখি রাম কাউন্দাল হিমাচল প্রদেশের ভারতীয় জনতা পার্টির নেতা। তিনি হিমাচল প্রদেশ বিধানসভার সদস্য। কাউন্দাল ১৯৯০-৯২ এবং ২০০৯-১২-এর সময় দু'বার বিধানসভার ডেপুটি স্পিকার হিসাবে দায়িত্ব পালন করেছিলেন।    তথ্যসূত্র   বিষয়শ্রেণী:১৯৪৭-এ জন্ম বিষয়শ্রেণী:জীবিত ব্যক্তি বিষয়শ্রেণী:হিমাচল প্রদেশ বিধানসভার সদস্য বিষয়শ্রেণী:হিমাচল প্রদেশ বিধানসভার ডেপুটি স্পিকার বিষয়শ্রেণী:বিলাসপুর জেলা, হিমাচল প্রদেশের ব্যক্তি বিষয়শ্রেণী:হিমাচল প্রদেশের ভারতীয় জনতা পার্টির রাজনীতিবিদ বিষয়শ্রেণী:হিমাচল প্রদেশ বিধানসভার সদস্য ২০১২-২০১৭ বিষয়শ্রেণী:হিমাচল প্রদেশ বিধানসভার সদস্য ১৯৯০-১৯৯২ বিষয়শ্রেণী:হিমাচল প্রদেশ বিধানসভার সদস্য ২০০৭-২০১২
ছিট তিলকুশি (বৈজ্ঞানিক নাম: Tarucus callinara (Butler]) 'লাইসিনিডি' গোত্রের এবং 'পলিয়োম্যাটিনি' উপগোত্রের অন্তর্ভুক্ত ছোট আকার বিশিষ্ট প্রজাতি। বন্যপ্রাণ সংরক্ষণ আইন অনুসারে এই প্রজাতি তফ্‌সিল ২ এর তালিকার অন্তর্ভুক্ত।   আকার  ছিট তিলকুশির প্রসারিত অবস্থায় ডানার আকার ২৪-২৬ মিলিমিটার দৈর্ঘ্যের হয়।  বিস্তার  এই প্রজাতি ভারত এর মহারাষ্ট্র, মধ্যপ্রদেশ, ছত্রিশগড়, পশ্চিমবঙ্গ, সিকিম থেকে অরুণাচল প্রদেশ পর্যন্ত, নেপাল, ভুটান, বাংলাদেশ, শ্রীলঙ্কা এবং মায়ানমার এর বিভিন্ন অঞ্চলে দেখা যায়।   বর্ণনা  প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-  পুরুষ প্রকারের ডানার উপরিতল বেগুনি থেকে কালচে নীল বর্নের এবং কালচে বাদামী অথবা খয়েরি কোস্টাল এবং টার্মিনাল বর্ডারযুক্ত। সামনের ডানায় কোস্টাল, এপিকাল এবং টার্মিনাল বর্ডার সরু (১ মিলিমিটার এর কম)। পিছনের ডানায় কোস্টা এবং এপিকাল বর্ডার চওড়া এবং টার্মিনাল বর্ডার সরু। সামনের ডানায় সেল এর বহিঃপ্রান্তে সুস্পস্ট কালো দাগ অথবা ছোপ, এছাড়া উভয় ডানাই দাগ-ছোপ হীন। উভয় ডানায় সিলিয়া অথবা প্রান্তরোয়া সাদা।  স্ত্রী প্রকারে ডানার উপরিতল কালচে বাদামী অথবা বাদামী এবং সাদা-কালো দাগ ছোপ যুক্ত। ডানার গোড়া (base) নীলচে আঁশে ছাওয়া (blue-scaled)। সামনের ডানায় ডিসকাল অংশে কিছু সাদা এবং কালো ছোপ অসংলগ্ন ভাবে বিন্যস্ত। উভয় ডানার বেসাল এবং সাব-বেসাল অংশ ফ্যাকাশে সাদা আঁশ এবং রোয়ায় ছাওয়া। সামনের ডানায় সেল এর বহিঃপ্রান্তে একটি বড় কালো ছোপ দৃশ্যমান। পিছনের ডানায় ১গ,২ এবং ৩ নং শিরামধ্যে কালো সাবটার্মিনাল ছোপ বর্তমান।  স্ত্রী-পুরুষ উভয়ের ডানার নিম্নতল ময়লাটে সাদা এবং কালো দাগ-ছোপ যুক্ত। সামনের ডানায় অন্যান্য Pierrot প্রজাতির মতন ডানার গোড়া (base) থেকে কোস্টাল শিরা বরাবর কোস্টার এক-তৃতিয়াংশ অবধি বিস্তৃত একটি চওড়া কালো দাগ, ডিসকাল অংশে অসংলগ্নভাবে বিস্তৃত কয়েকটি লম্বাটে এবং প্রায় গোলাকৃতি ছোপ এবং পোস্ট-ডিসকাল এবং সাবটার্মিনাল ছোপের দুটি সমান্তরাল এবং নিয়মিত এবং সম্পূর্ন সারি লক্ষ্য করা যায়। কোস্টার বাইরের দিকের দুই-তৃতীয়াংশ সরু কালচে বাদামি বর্নের।  পিছনের ডানায় বেসাল অংশে একটি লম্বাটে কালো দাগ, সেল এর মধ্যভাগে একটি তীর্যক লম্বাটে ছোপ এবং সেল এর বহিঃপ্রান্তে একটি চওড়া দাগ (bar) বর্তমান। ডিসকাল ছোপের বাঁকানো সম্পূর্ন সারিটিতে ছোপগুলি বিভিন্ন আকৃতির। ৫,৬ এবং ৭ নং শিরামধ্যের ডিসকাল ছোপগুলি সমদূরত্ব সম্পন্ন এবং একই সরলরেখায় অবস্থিত। পোস্ট-ডিসকাল এবং সাবটার্মিনাল ছোপের সারিদুটি টার্মেনের সাথে সমান্তরাল। সাব-টার্মিনাল ছোপ সারির মধ্যভাগ থেকে টর্নাস অবধি ছোপগুলি কালোর মধ্যে উজ্জ্বল রূপালি সবজে আঁশযুক্ত। টার্মেন সরু কালচে বাদামী বর্নের। পিছনের ডানা লেজযুক্ত।   আচরণ  অন্যান্য Pierrot প্রজাতির মত এই প্রজাতির উড়ান ধীরগতি সম্পন্ন এবং আঁকাবাকা। এরা ভূমির কাছাকাছি নীচ দিয়ে ওড়ে। এরা জঙ্গলবাসী পতঙ্গ, এছাড়াও ঘন ঝোপঝাড় যুক্ত অঞ্চলেও এদের দেখা পাওয়া যায়। ঘন অরন্যের ফাঁকা জায়গায়, বন পথে এবং জঙ্গলের নদী অথবা ঝর্নার আশেপাশে এদের বিচরন লক্ষ্য করা যায়। পাহাড়ি জঙ্গলের কম উচ্চতায় অথবা পাহাড়ের পাদদেশের জঙ্গলেযেখানে বৃষ্টিপাত প্রচুর হয়-এমন পরিবেশে এদের সবচেয়ে বেশী সক্রিয় দেখা যায়।   তথ্যসূত্র     বহিঃসংযোগ   বিষয়শ্রেণী:ভারতের প্রজাপতি বিষয়শ্রেণী:পশ্চিমবঙ্গে প্রাপ্ত লাইসিনিডি গোত্রের প্রজাপতি বিষয়শ্রেণী:১৮৮৬-এ বর্ণিত প্রজাপতি
ইসলামে ধর্মান্তরিত হওয়া বলতে ইসলামকে একটি ধর্ম বা বিশ্বাস হিসাবে গ্রহণ করা এবং অন্য কোনও ধর্ম বা অধর্মকে প্রত্যাখ্যান করাকে বুঝায়।   প্রয়োজনীয়তা  ইসলামে ধর্মান্তরিত হবার জন্য একজনকে শাহাদাহ্‌ ঘোষণা করতে হয় যে,"আল্লাহ ছাড়া কোন উপাস্য নেই; মুহাম্মদ আল্লাহর রসূল ")। ইসলাম ধর্মে বিশ্বাস করা হয় জন্মগতভাবে প্রত্যেকেই মুসলিম। খৎনা প্রথা ইসলামে একটি সুন্নাহ প্রথা হিসাবে বিবেচিত। তবে কুরআনে এর উল্লেখ নেই।;  অধিকাংশ ওলামা মত পোষণ করেন যে ইসলাম ধর্মে প্রবেশ করার সময় খৎনা করা আবশ্যক নয়।   ইসলাম ধর্মপ্রচার কার্যক্রম  ইসলাম ধর্মপ্রচার কাজ বা দাওয়াহ (  ,  ) হলো মানুষকে ইসলাম গ্রহণের জন্য আমন্ত্রণ জানানো বা আহ্বান করা। যার বহুবচন হল দাওয়াত ( دَعْوات ) বা দাওয়াত্ ( دَعَوات )। ইসলামী ধর্মতত্ত্বে, দাওয়াহের উদ্দেশ্য হল মানুষ, মুসলিম ও অমুসলিমদের ইসলাম ধর্মে আমন্ত্রণ জানানো। "Da‘wah produces converts to Islam, which in turn [increases] the size of the Muslim Ummah [community of Muslims]." "আল্লাহর প্রতি আহ্বান" হিসাবে দাওয়াহ হল সেই মাধ্যম যার মাধ্যমে মুহাম্মদ মানবজাতির কাছে কুরআনের বার্তা ছড়িয়ে দিতে শুরু করেছিলেন। মুহাম্মদের পরে, তার অনুসারীরা তথা মুসলিম উম্মাহরা দাওয়াতের দ্বায়িত্ব পালন করবেন।See entry for da‘wah in the Encyclopaedia of Islam.See, for example, Qur'an ayat (verses) 6:19 and 16:36. মুহাম্মদ ইসলামকে সত্য ধর্ম এবং পূর্ববর্তী সমস্ত নবীদের মিশন হিসাবে দেখেছিলেন। মুহাম্মদ বিভিন্ন অমুসলিম শাসকদের কাছে চিঠি লিখে ধর্মান্তরিত হওয়ার আমন্ত্রণ জানিয়েছিলেন। [Sookhdeo Patrick, and Murray, Douglas. 2014. Dawa: The Islamic Strategy for Reshaping the Modern World. Isaac Publishing.]   রূপান্তর হার  একটি ধর্মে ধর্মান্তরিতদের সঠিক সংখ্যা গণনা করা কঠিন। কারণ কিছু জাতীয় আদমশুমারি মানুষকে তাদের ধর্ম সম্পর্কে জিজ্ঞাসা করে, কিন্তু তারা তাদের বর্তমান বিশ্বাসে রূপান্তরিত হয়েছে কিনা তা জিজ্ঞাসা করে না, এবং কিছু দেশে, আইনী ও সামাজিক পরিণতি ধর্মে রূপান্তরকে কঠিন করে তোলে, যেমন কিছু মুসলিম দেশে ইসলাম ছাড়ার জন্য মৃত্যুদন্ড। ইসলামে ধর্মান্তরিত হওয়া এবং সেখান থেকে ধর্মান্তরিত হওয়ার পরিসংখ্যানগত তথ্য খুব কমই পাওয়া যায়।  নিউ ইয়র্ক টাইমসের মতে, আনুমানিক ২৫% আমেরিকান মুসলিম ধর্মান্তরিত। ব্রিটেনে, প্রতি বছর প্রায় ৬,০০০ মানুষ ইসলামে ধর্মান্তরিত হয় এবং ২০০০ সালের জুনে ব্রিটিশ মুসলিম মাসিক জরিপের একটি নিবন্ধ অনুসারে, ব্রিটেনে নতুন মুসলিম ধর্মান্তরিতদের বেশিরভাগই নারী ছিল। দ্য হাফিংটন পোস্টের মতে, "পর্যবেক্ষকরা অনুমান করেন যে বছরে প্রায় ২০,০০০ আমেরিকান ইসলামে ধর্মান্তরিত হয়।   আরও দেখুন   ইসলাম  দাওয়াত   তথ্যসূত্র
ভেলসংহিতা () হলো সংস্কৃত ভাষায় রচিত প্রাচীন ভারতীয় চিকিৎসা গ্রন্থ। এটি তাঞ্জাবুরের সরস্বতী মহল সংগ্রহালয়ে রক্ষিত ১৬৫০ খ্রিস্টাব্দের অসম্পূর্ণ পাণ্ডুলিপি থেকে জানা যায়, এবং নবম শতাব্দীর টুকরো তুয়োকে পাওয়া গেছে। অন্যান্য রচনার উদ্ধৃতিগুলি থেকে বোঝা যায় যে পাঠ্যটির পুরানো সংস্করণ, সম্ভবত ৪০০-৭০০ খ্রিস্টাব্দ সময়ে রচিত হয়েছিল, বিদ্যমান ছিল।  পাঠ্যটির বেশিরভাগ অংশই ঋষি আত্রেয় এবং পাঠের লেখক তার শিষ্য ঋষি ভেলের মধ্যে কথোপকথনের আকারে। এটি আত্রেয় দর্শনের আরেকটি পাঠ্য চরক সংহিতার সাথে অনেক মিল দেখায়, তবে এটি ধনবন্ত্রী দর্শনের সুশ্রুত সংহিতার সাথে কিছু মিলও দেখায়।   রচয়িতা  পাঠ্যটি মূলত ঋষি আত্রেয় এবং তার শিষ্য ঋষি ভেলের মধ্যে কথোপকথনের আকারে। যাইহোক, আরও বেশ কিছু লোক পাঠ্যটিতে আত্রেয়ের সাথে কথা বলে, যার মধ্যে রয়েছে:  রাজকীয় ঋষি নগনজীৎ, যিনি আত্রেয়াকে খাবারে বিষ শনাক্ত করার বিষয়ে প্রশ্ন করেন  গুরুদালু ভেকিন, যিনি আত্রেয়েকে চিকিৎসা স্থানবিবরণ সম্পর্কে জিজ্ঞাসা করেন  সুশ্রোতার মেধাভিন, যিনি দোষ-সম্পর্কিত ব্যাধিগুলির চিকিৎসার বর্ণনা দিয়েছেন  বেশ কিছু ঋষি (খণ্ডকপ্য ও মৈত্রেয় সহ) আত্রেয়ের সাথে রুচির বিষয়ে কথা বলেন পাঠ্যটিতে, আত্রেয়ের গান্ধার সফরের সময় নগনজীৎ এবং আত্রেয়ের মধ্যে কথোপকথন ঘটে। পাঠ্যের গান্ধার উল্লেখের উপর ভিত্তি করে, কিছু পণ্ডিত তত্ত্ব করেন যে ভেল গান্ধার থেকে এসেছিল। যাইহোক, আর. এস. সিং তত্ত্ব দেন যে ভেল পশ্চিম ভারত থেকে এসেছিল, পাঠ্যটিতে উল্লিখিত ওষুধ তৈরিতে ব্যবহৃত শাকসবজির বিশ্লেষণের ভিত্তিতে।   কালপঞ্জি  বাওয়ার পাণ্ডুলিপির মতো প্রাচীন গ্রন্থে ভেলের উল্লেখ রয়েছে। এটি ইঙ্গিত করে যে ভেলকে প্রাচীন যুগে চিকিৎসা কর্তৃপক্ষ হিসাবে গণ্য করা হত।  আধুনিক পণ্ডিতদের মতে ভেলসংহিতা সংস্করণটি সম্ভবত সপ্তম শতাব্দীতে বা তার পরে সম্পন্ন হয়েছিল, যেমনটি অভ্যন্তরীণ প্রমাণ দ্বারা প্রস্তাবিত।  সোধলার গদা-নিগ্রহ অনুসারে ভেল সংহিতার আরও সম্পূর্ণ সংস্করণ ১২০০ খ্রিস্টাব্দের কাছাকাছি বিদ্যমান ছিল।   বিষয়বস্তু  ভেল সংহিতা হলো চিকিৎসা গ্রন্থ যা প্রাথমিকভাবে অন্তররোগ চিকিৎসাবিজ্ঞান নিয়ে কাজ করে। পাঠ্যটি মূলত অনুষ্টুভ ছন্দের শ্লোকে গঠিত, এবং শুধুমাত্র শরীর-স্থান অংশে গদ্য রচনাংশ রয়েছে।  পাঠ্যের সূত্র-স্থান বিভাগটি এর বিষয়বস্তুকে নিম্নরূপ তালিকাভুক্ত করে:  বিভাগ (স্থান) অধ্যায় সংখ্যা তাঞ্জাবুর পাণ্ডুলিপিতে টিকে থাকা অধ্যায়গুলি (আংশিক বা সম্পূর্ণ) সূত্র-স্থান ৩০ ৪-২৩, ২৫-২৮ নিদন-স্থান ৮ ২-৮ বিমন-স্থান ৮ ১, ৩-৬ শরীর-স্থান ৮ ২-৮ ইন্দ্রিয়-স্থান ১২ ১-১২ চিকিৎসা-স্থান ৩০ ১-২৮ সিদ্ধি-স্থান ১২ ১, ৩-৯ কল্প-স্থান ১২ ১-২, ৪-৮   টীকা   তথ্যসূত্র   উৎস         বহিঃসংযোগ   The Bhela Samhita (1921), University of Calcutta  Transcription of Bhela-samhita by Tsutomu Yamashita, based on the 1977 edition of the Sarasvati Mahal Library Literary Research Unit    বিষয়শ্রেণী:সংস্কৃত গ্রন্থ বিষয়শ্রেণী:আয়ুর্বেদীয় গ্রন্থ বিষয়শ্রেণী:প্রাচীন ভারতীয় চিকিৎসা সম্পর্কিত গ্রন্থ
রওশন আলী চৌধুরী ছিলেন একজন বাঙালি সাংবাদিক, লেখক, কবি ও রাজনীতিবিদ।   প্রারম্ভিক জীবন  রওশন আলী ১৮৭৪ সালে বর্তমান পাংশা উপজেলারং মাগুরাডাঙ্গী গ্রামে বৃহত্তর ফরিদপুরের সম্ভ্রান্ত বাঙালি মুসলিম পরিবারে (চোধুরী) জন্মগ্রহণ করেন। তার পিতা এনায়েতুল্লাহ চৌধুরী পেশায় একজন পুলিশ ছিলেন। তার ভাই ছিলেন মোহাম্মদ এয়াকুব আলী চৌধুরী, একজন প্রাবন্ধিক এবং তার ছোট ভাই ছিলেন আওলাদ আলী চৌধুরী, তিনিও একজন সাংবাদিক ছিলেন। তিনি কুষ্টিয়া হাই স্কুল পড়াশোনা করেছেন।   কর্ম জীবন  রওশন আলী কুষ্টিয়ার লাহিনীপাড়ার একজন বাঙালি মুসলিম মহিলাকে বিয়ে করেছিলেন যিনি প্রখ্যাত লেখক মীর মশাররফ হোসেনের আত্মীয় ছিলেন। মশাররফ হোসেনের সাথে পরিচিত হওয়ার কারণে, দুই ব্যক্তি কুষ্টিয়া থেকে কোহিনূর পত্রিকা প্রকাশ করতে শুরু করেন। তিনি পাংশাতে কোহিনূর সাহিত্য সমিতি প্রতিষ্ঠা করেছিলেন যা কোহিনুর পত্রিকা ও পূর্ণিমা সম্মিলনী (পূর্ণিমা সমিতি) প্রকাশ করত। রওশন আলী কোহিনূর পত্রিকার সম্পাদক হিসেবে দায়িত্ব পালন করেন। ১৯০৫ সালের এপ্রিল মাসে, তিনি মনিরুজ্জামান ইসলামাবাদীর সাথে রাজশাহীতে প্রতিষ্ঠিত বঙ্গীয় ইসলাম মিশন সমিতির যুগ্ম সম্পাদক ছিলেন। বঙ্গীয় সাহিত্য পরিষদের সদস্য হওয়ার পাশাপাশি (নির্বাহী কমিটির নির্বাচনের মাধ্যমে) তিনি বঙ্গীয় মুসলমান সাহিত্য সমিতিরও অংশ ছিলেন। তিনি ১৯১২ সালে ফার্সি ভাষার সাপ্তাহিক হাবলুল মতিন এবং ১৯২৩ সালে সোলতান সাপ্তাহিক সম্পাদক হিসাবে দায়িত্ব পালন করেন। রহমান মাসিক মোহাম্মদী পত্রিকারও বার্তা সম্পাদক ছিলেন।  যদিও রওশন আলীর বাংলা সাহিত্যের প্রতি গভীর আগ্রহ ছিল; গদ্য এবং কবিতা উভয়ই, তিনি কোন বই প্রকাশ করেননি। তাঁর রচনায় মূলত মতামত লেখা এবং গদ্য আকারে সংবাদ প্রতিবেদন ছিল। রওশন আলীর জীবনীকার মোট বারোটি স্বাক্ষরিত রচনা খুঁজে পাওয়া গিয়েছে; ছয়টি কবিতা এবং ছয়টি প্রবন্ধ। তার সম্পাদিত কোহিনূর পত্রিকায় এই প্রবন্ধগুলোর প্রায় সবকটিই প্রকাশিত হয়েছে। কোহিনূর-এর জন্য তার অনেক কাজ স্বাক্ষরবিহীন বলে মনে করা হয়, তাই প্রমাণ করা যায় না যে সেগুলি তার লেখা। যোগীন্দ্রনাথ সমাদ্দারের মুসলিম লেখকদের তালিকায় (১৯১৫) রওশন আলীর জীবন ও কাজ এবং সহ লেখকদের সাথে তার ঘনিষ্ঠতার সম্পর্ক অন্তর্ভুক্ত ছিল।  তিনি ১৯৯২ সালে হুগলি-চুঁচুড়ায় অনুষ্ঠিত বঙ্গীয় সাহিত্য সম্মেলনের পঞ্চম সম্মেলনে অংশ নিয়েছিলেন। সম্মেলনের তৃতীয় দিনে, রওশন আলী তার পরিচিত মীর মশাররফ হোসেনের মৃত্যুতে শোক প্রকাশ করেছিলেন এবং তাকে ২৪ পরগণার চন্ডীচরণ বন্দ্যোপাধ্যায় সমর্থন করেছিলেন।  তিনি ধর্মনিরপেক্ষ রাজনীতি সমর্থন করতেন এবং ভারতীয় জাতীয় কংগ্রেসের সমর্থক ছিলেন। তিনি ফরিদপুরে অসহযোগ আন্দোলনের নেতা ছিলেন, ভারতের স্বাধীনতার পক্ষে আন্দোলন। তিনি খিলাফত আন্দোলনকে সমর্থন করেছিলেন, ভারতের একটি আন্দোলন যা উসমানীয় সাম্রাজ্য পুনরুদ্ধারের আহ্বান জানিয়েছিল। তিনি ফরিদপুর জেলা কংগ্রেস কমিটির চেয়ারম্যান হিসেবে দায়িত্ব পালন করেন।   তথ্যসূত্র   বিষয়শ্রেণী:১৮৫৪-এ জন্ম বিষয়শ্রেণী:১৯৩৩-এ মৃত্যু বিষয়শ্রেণী:রাজবাড়ী জেলার ব্যক্তি বিষয়শ্রেণী:ভারতীয় জাতীয় কংগ্রেসের রাজনীতিবিদ বিষয়শ্রেণী:বাঙালি রাজনীতিবিদ বিষয়শ্রেণী:২০শ শতাব্দীর বাঙালি বিষয়শ্রেণী:বাঙালি মুসলিম বিষয়শ্রেণী:বাংলা ভাষার কবি বিষয়শ্রেণী:২০শ শতাব্দীর বাঙালি কবি বিষয়শ্রেণী:ব্রিটিশ ভারতের লেখক বিষয়শ্রেণী:পাংশা উপজেলা বিষয়শ্রেণী:কুষ্টিয়া হাই স্কুলের প্রাক্তন শিক্ষার্থী